86. AΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Γ2/1326 της 7/15 Μαΐου 1985 (ΦΕΚ Β΄ 293) Έλεγχος επιδόσεως, αξιολόγηση, χαρακτηρισμός φοίτησης και εξετάσεις των μαθητών των Ενιαίων Πολυκλαδικών Λυκείων. Έχοντας υπόψη: α)Τις διατάξεις της παρ. 2 του άρθρ. 4 του Νόμ. 1517/85, (ΦΕΚ 25, τ.Α΄, 27.2.85) με τις οποίες κυρώθηκε και έχει ισχύ Νόμου η ΙΔ/361/6.5.84 υπουργική απόφαση για την οργάνωση και λειτουργία των Ενιαίων Πολυκλαδικών Λυκείων. β)Την ανάγκη ρύθμισης του τρόπου αξιολόγησης, του χαρακτηρισμού, της φοίτησης και διενέργειας των γραπτών προαγωγικών εξετάσεων των μαθητών των ανωτέρω λυκείων, αποφασίζουμε: 1.Για τον έλεγχο της επίδοσης των μαθητών αυτών, τη διαμόρφωση των τριμηνιαίων βαθμών και το υπολογισμό του βαθμού της ετήσιας επίδοσής τους εφαρμόζονται οι σχετικές διατάξεις, που ισχύουν και για τους μαθητές των γενικών λυκείων (βλ. Π.Δ. 420/78). 2.Για το χαρακτηρισμό της φοίτησης των ανωτέρω μαθητών εφαρμόζονται οι σχετικές διατάξεις, που ισχύουν και για τους μαθητές των γενικών λυκείων (βλ. Π.Δ. 104/79 και 485/83). 3.Οι γραπτές προαγωγικές εξετάσεις τους διενεργούνται ως εξής: α)Για τα μαθήματα: Θρησκευτικά, Ιστορία, Εισαγωγή στη Γεωπονία, Βιοτεχνολογία, Στοιχεία Δικαίου, Στοιχεία Πολιτικής Οικονομίας και Φυσιολογία του Ανθρώπου και Υγιεινής, σύμφωνα με τις διατάξεις της παρ. ΙΑ΄ του άρθρ. 3 του Π.Δ. 508/77. β)Για τα μαθήματα: Νέα Ελληνικά (έκθεση και Νεοελληνική λογοτεχνία), Μαθηματικά, Φυσική και Χημεία σύμφωνα με τις διατάξεις των παρ. Α, Δ και Ζ αντίστοιχα του άρθρ. 3 του Π.Δ. 508/77. γ)Για το μάθημα των Αρχαίων Ελληνικών: ι)Δίνονται στους μαθητές σε φωτοτυπία ή αναγράφονται στον πίνακα 10-12 στίχοι διδαγμένου κειμένου, τους οποίους ο εξεταζόμενος αντιγράφει στην κόλλα των εξετάσεων. ιι)Δίνονται 3 ερωτήσεις για να διαπιστωθεί ο βαθμός κατανόησης των νοημάτων του κειμένου. Ο εξεταζόμενος απαντάει σε 2 από τις ερωτήσεις αυτές. ιιι)Δίνονται 4 γραμματικές, συντακτικές και λεξικολογικές παρατηρήσεις, για να διαπιστωθεί ο βαθμός αφομοίωσης της γλωσσικής διδασκαλίας. Ο εξεταζόμενος απαντάει σε 3 από τις ερωτήσεις αυτές. ιν)Η πλήρης και ορθή απάντηση σε κάθε ερώτηση βαθμολογείται κατ’ ανώτατο όριο σε 4 μονάδες. Σελ. 350,684(δ) Τεύχος ΙΑ-5-1 Σελ. 130 δ)Στο μάθημα της ξένης γλώσσας οι μαθητές εξετάζονται σύμφωνα με τις διατάξεις του άρθρ. 3 του Π.Δ. 452/81 (ΦΕΚ 124 τ.Α΄ 8.5.81) και ο καθένας στην ύλη του επιπέδου που παρακολούθησε. ε)Τα μαθήματα «Τεχνολογία και παραγωγή» και «Φυσική Αγωγή» δεν εξετάζονται γραπτώς. στ)Ο σχολικός επαγγελματικός προσανατολισμός δεν βαθμολογείται ούτε προφορικά, ούτε γραπτά. Σύμφωνα με την παρ. 3 της Γ2/2018/1986 (ΦΕΚ Β΄ 456) απόφ. Υπ. Παιδείας (κατωτ. αριθ. 93) οι διατάξεις της άνω παρ. 3 ισχύουν μόνο για την Αη τάξη. 